กองทุนแจกกำไรผู้ถือหน่วย
&#8216;ไอเอ็นจี-กสิกรไทย&#8217;ลุยจ่ายปันผลCIMBบริหารเข้าเป้าส่งรุ่น2ขายต่อ
8 มิ.ย. 2555

‘ไอเอ็นจี-กสิกรไทย’ลุยจ่ายปันผลCIMBบริหารเข้าเป้าส่งรุ่น2ขายต่อ
ตลาดหุ้นแจกกำไร “กองทาร์เก็ตฟันด์ ซีไอเอ็มบี” 2 เดือนกว่าโกย 8% ส่งกองใหม่ขายต่อ มั่นใจหุ้นขาลงมีจำกัด “กองทุนไอเอ็นจีกสิกร” เฮโลปันผล
นายอนุสรณ์ บูรณกานนท์ กรรมการผู้จัดการ บริษัทหลักทรัพย์จัดการกองทุน (บลจ.) ซีไอเอ็มบีพรินซิเพิล กล่าวว่า กองทุนเปิดซีไอเอ็มบี–พรินซิเพิล ไทย แลนด์ รีคัฟเวอรี่ 8 เปอร์เซ็นต์ ทริกเกอร์ ซึ่งเป็นทาร์เก็ตฟันด์กองแรกที่ได้รับผลตอบแทนตามเป้าประมาณ 8% ภายในเวลา 77 วัน เนื่องจากลงทุนในจังหวะที่เหมาะสม ซึ่งปัจจุบันบริษัทยังมองว่าเป็นโอกาสลงทุน จึงเปิดขายกองทุนเปิดซีไอเอ็มบีพรินซิเพิล อิควิตี้ ทริกเกอร์ 8 เปอร์เซ็นต์ 2 ตั้งแต่วันที่ 813 มิ.ย.นี้
กองทุนมีนโยบายลงทุนในหุ้นในประเทศ ที่มีปัจจัยพื้นฐานดี มีอัตราเติบโตสูง ตั้งเป้าผลตอบแทน 8% โดยผู้สนใจลงทุนขั้นต่ำเพียง 5,000 บาท มูลค่าโครงการ 1,000 ล้านบาท
นายเจษฎา สุขทิศ ประธานเจ้าหน้าที่การลงทุน บลจ.ซีไอเอ็มบีพรินซิเพิล กล่าวว่า ราคาหุ้นในปัจจุบันค่อนข้างต่ำกว่าพื้นฐานจริงและมีความเสี่ยงขาลงที่จำกัด เนื่องจากรับรู้ปัจจัยลบที่เกิดจากปัญหาหนี้และเศรษฐกิจยุโรปแล้วว่าไม่ได้ส่งผลกระทบต่อเศรษฐกิจในประเทศไทย ซึ่งปีหน้ามีแนวโน้มฟื้นตัวแข็งแกร่งจากภาครัฐใช้มาตรการฟื้นฟูเศรษฐกิจหลังเกิดอุทกภัยและภาคการบริโภคเติบโตสูง
นายจุมพล สายมาลา ประธานเจ้าหน้าที่บริหาร บลจ.ไอเอ็นจี (ประเทศไทย) เปิดเผยว่า บริษัทกำหนดจ่ายเงินปันผล 5 กองทุนพร้อมกันในวันที่ 12 มิ.ย. 2555 แบ่งเป็นกองทุนรวมหุ้นระยะยาว (LTF) 3 กองทุน ได้แก่ กองทุนเปิด ไอเอ็นจี ไทย Big Cap ปันผล หุ้นระยะยาว จ่ายปันผลในอัตรา 0.925 บาทต่อหน่วย กองทุนเปิด ไอเอ็นจี ไทย แวลูพลัส ปันผล หุ้นระยะยาว ปันผลในอัตรา 0.775 บาทต่อหน่วยและกองทุนเปิด ไอเอ็นจี ไทย 70/30 ปันผล หุ้นระยะยาว ปันผลในอัตรา 0.425 บาทต่อหน่วย จากผลการดำเนินงานตั้งแต่วันที่ 1 เม.ย. 255431 มี.ค. 2555 
สำหรับอีก 2 กองทุน ได้แก่ กองทุนเปิด ไอเอ็นจี ไทย อีควิตี้ฟันด์ปันผล เน้นลงทุนหุ้นปันผลจ่ายในอัตรา 0.8155 บาทต่อหน่วย จากผลดำเนินงานระหว่างวันที่ 1 พ.ค. 2554–30 เม.ย. 2555 และกองทุนเปิด ไอเอ็นจี ไทย โกลบอล อีเมอร์จิ้ง มาร์เก็ตปันผล ลงทุนในตราสารหนี้ภาครัฐของประเทศเกิดใหม่ทั่วโลกปันผลในอัตรา 0.60 บาทต่อหน่วย สำหรับผลดำเนินงานระหว่างวันที่ 1 พ.ย. 2554–30 เม.ย. 2555 
น.ส.ยุพาวดี ตู้จินดา ผู้ช่วยกรรมการผู้จัดการ บลจ.กสิกรไทย เปิดเผยว่า วันที่ 14 มิ.ย.นี้ บริษัทจะจ่ายเงินปันผลกองทุนเปิดรวงข้าว 3 (RKF3) และกองทุนเปิดดัชนีพันธบัตรไทยเอบีเอฟ (ABFTH) สำหรับผลดำเนินงานตั้งแต่วันที่ 1 ธ.ค. 2554–31 พ.ค. 2555 ให้แก่ผู้ถือหน่วยลงทุนที่มีรายชื่อในสมุดทะเบียน ณ วันที่ 31 พ.ค. 2555 ในอัตรา 0.39 บาท และ 3.50 บาทต่อหน่วยตามลำดับ